**Podmienky účasti**

**1. Osobné postavenie**

**Osobné postavenie v zmysle ustanovenia § 32 zákona č. 343/2015 Z. Z. o verejnom obstarávaní   
v platnom znení**

**Vhodnosť vykonávať profesionálnu činnosť vrátane požiadaviek týkajúcich sa zápisu   
do živnostenských alebo obchodných registrov**

Zoznam a krátky opis podmienok:

Uchádzač musí spĺňať nasledovné podmienky účasti týkajúce sa osobného postavenia:

1. podľa § 32 ods. 1 písm. a) zákona, že nebol on (uchádzač), ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.

Uvedenú podmienku účasti preukáže uchádzač v súlade s § 32 ods. 2 písm. a) zákona doloženým výpisom registra trestov nie starším ako tri mesiace. Hospodársky subjekt - fyzická osoba predloží výpis z registra trestov nie starší ako tri mesiace, alebo rovnocenný doklad vydaný príslušným súdom alebo správnym orgánom v krajine svojho sídla za osobu, na ktorú je vydaný živnostenské oprávnenie alebo iné než živnostenské oprávnenie podľa osobitných predpisov/ Hospodársky subjekt - právnická osoba predloží výpisy z registra trestov nie staršie ako tri mesiace, alebo rovnocenné doklady vydané príslušným súdom alebo správnym orgánom v krajine svojho sídla, a to za hospodársky subjekt (len v prípade, že v krajine sídla uchádzača takýto doklad je vydávaný) ako aj za osobu, ktorá je štatutárnym orgánom, alebo za osoby, ktoré sú členmi štatutárneho orgánu, ako aj za všetky osoby, ktoré sú členmi dozorného orgánu a prokuristami hospodárskeho subjektu.

Podmienky účasti podľa § 32 ods. 1 písm. a) zákona, musí spĺňať aj iná osoba ako osoba podľa odseku 1 písm. a) zákona, ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Takáto osoba je definovaná v § 32 ods. 8 zákona.

Splnenie podmienky účasti podľa prvej vety preukazuje uchádzač predložením čestného vyhlásenia podľa vzoru uvedeného v prílohe č. 6 alebo vyhlásenia urobeného pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia.

V čestnom vyhlásení alebo vyhlásení uchádzač uvedie zoznam osôb v zmysle vyššie uvedeného.

Predmetné čestné vyhlásenie uchádzač vyplní podľa vzoru uvedeného v prílohe č. 6a súťažných podkladov.

1. podľa § 32 ods. 1 písm. b) zákona, že uchádzač nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike **a** v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. b) zákona doloženým potvrdením zdravotnej poisťovne a Sociálnej poisťovne nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
2. podľa § 32 ods. 1 písm. c) zákona, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike **a** v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. c) zákona doloženým potvrdením miestne príslušného daňového úradu a miestne príslušného colného úradu nie starším ako tri mesiace (v prípade potvrdenia obsahujúceho nedoplatok predloží aj doklad o zaplatení nedoplatku alebo o povolení platiť nedoplatky v splátkach).
3. podľa § 32 ods. 1 písm. d) zákona, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku. Uvedenú podmienku účasti preukáže uchádzač v súlade s § 32 ods. 2 písm. d) zákona doloženým potvrdením príslušného súdu nie starším ako tri mesiace.
4. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
5. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike **a** v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.

Doklady, ktoré sa nepredkladajú:

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

- výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,

- potvrdenie príslušného súdu (konkurz, reštrukturalizácia, likvidácia) podľa § 32 ods. 1 písm. d) a ods. 2 písm. d) zákona.

- výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

**Upozornenie:**

* Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje: **krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu**.

Preukazovanie podmienok účasti je voči verejnému obstarávateľovi účinné aj spôsobom podľa § 152   
ods. 4 zákona. **Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona** – prostredníctvom zápisu do zoznamu hospodárskych subjektov.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

Ak hospodársky subjekt nespĺňa podmienky účasti osobného postavenia podľa § 32 ods. 1 písm. a), § 32 ods. 7 zákona alebo sa na neho vzťahuje dôvod na vylúčenie podľa § 40 ods. 6 písm. c) až g) a odsekov 7 a 8 zákona, je oprávnený verejnému obstarávateľovi preukázať, že prijal dostatočné opatrenia na vykonanie nápravy; v takom prípade je povinný objasniť dotknuté skutočnosti a okolnosti, a to aktívnou spoluprácou s verejným obstarávateľom. Opatreniami na vykonanie nápravy musí hospodársky subjekt preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, aby sa zabránilo budúcim pochybeniam, priestupkom, iným správnym deliktom alebo trestným činom. Ak skutočnosti zakladajúce nesplnenie podmienky účasti alebo dôvodu na vylúčenie podľa prvej vety nastali pred uplynutím lehoty na predkladanie ponúk, uchádzač uvedie opatrenia na vykonanie nápravy podľa prvej vety v ponuke.

1. **Ekonomické a finančné postavenie podľa § 33 zákona**

Nepožaduje sa.

1. **Technická a odborná spôsobilosť podľa § 34 zákona**

Podmienky účasti vo verejnom obstarávaní týkajúce sa technickej alebo odbornej spôsobilosti:

Bod 3.1 podľa **§ 34 ods. 1 písm. a) zákona**,

Bod 3.2. podľa **§ 34 ods. 1 písm. g) zákona**.

**Minimálna požadovaná úroveň štandardov:**

**Bod 3.1**

**Podľa § 34 ods. 1 písm. a) zákona** – **verejný obstarávateľ požaduje predložiť zoznam poskytnutých služieb za predchádzajúcich päť rokov (60 mesiacov) od vyhlásenia verejného obstarávania** (ďalej len „rozhodné obdobie") s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona. Verejný obstarávateľ pre rozšírenie hospodárskej súťaže predĺžil rozhodné obdobie z 3 na 5 rokov v súlade s § 34 ods. 2 zákona. Za vyhlásenie verejného obstarávania sa považuje zverejnenie oznámenia o vyhlásení verejného obstarávania v Úradnom vestníku Európskej únie.

**Zoznamom poskytnutých služieb uchádzač preukáže:**

Zoznamom poskytnutých služieb uchádzač preukáže poskytnutie služieb rovnakého alebo obdobného charakteru ako je predmet zákazky (obdobným predmetom zákazy sa rozumie poskytovanie služieb podpory a údržby SW aplikácií zabezpečujúcich prevádzku IT systémov) v kumulatívnej hodnote min. 1 000 000 EUR bez DPH, pričom uchádzač týmto zoznamom preukáže realizáciu minimálne 1 (jednej) zákazky v hodnote min. 300 000 EUR bez DPH.

**V zoznam poskytnutých služieb sa odporúča, aby uchádzač uviedol:**

1. identifikáciu odberateľa (názov/obchodné meno, sídlo/miesto podnikania)
2. predmet dodávky/zmluvy (stručný opis predmetu)
3. hodnota poskytnutých služieb v EUR bez DPH
4. termín skutočného poskytnutia
5. informáciu, či je/nie je k príslušnej zákazke uverejnená referencia v evidencii referencií vyhotovená verejným obstarávateľom /obstarávateľom podľa zákona, vrátane priameho odkazu na uverejnenie tejto referencie v evidencii referencií,
6. číslo zmluvy (pokiaľ bolo pridelené) a dátum uzavretia zmluvy.
7. kontaktná osoba za odberateľa (meno, priezvisko, pozícia, aktuálne telefónne číslo a email za účelom prípadného overenia predkladaných informácií)

V prípade poskytnutia služby, ktorej začiatok alebo koniec nespadá do rozhodného obdobia, bude uchádzačovi započítaná pre splnenie podmienky len výška nákladov spadajúcich do rozhodného obdobia.

V prípade ak uchádzač predkladá/uvádza zmluvu, ktorej realizácia presahuje stanovené obdobie rokov, t.j. poskytovanie služby (zmluvy) začalo pred 5 rokmi, alebo nebolo skončené do vyhlásenia verejného obstarávania (rozhodné obdobie), uchádzač v zozname uvedie zvlášť rozpočtový náklad iba za tú časť poskytnutia služby, ktorá bola realizovaná v rozhodnom období. V prípade, ak poskytnutie služby realizoval záujemca ako člen združenia alebo ako subdodávateľ, vyčísli a započíta iba finančný objem, realizovaný ním samotným.

**Bod 3.2**

**Podľa § 34 ods. 1 písm. g) zákona - uchádzač preukazuje svoju technickú alebo odbornú spôsobilosť údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov**

Verejný obstarávateľ požaduje od uchádzača údaje o odbornej praxi alebo odbornej kvalifikácii osôb zodpovedných za poskytnutie služby (kľúčových expertov) formou predloženia profesijných životopisov a predložením dokladov, ktoré sú vyžadované pri jednotlivých členoch požadovaného tímu kľúčových expertov.

**1. Uchádzač predloží zoznam osôb určených na plnenie zmluvy - kľúčových expertov.**

V zozname osôb určených na plnenie zmluvy - kľúčových expertov uchádzač uvedie:

1. meno a priezvisko príslušnej osoby,
2. navrhovaná pozícia v tíme (napr. kľúčový expert č.1 Garant pre oblasť projektového riadenia),
3. vzťah k uchádzačovi (zamestnanec / iná osoba).

**2. Uchádzač za každého kľúčového experta predloží profesijný životopis alebo ekvivalentný doklad, ktorý musí obsahovať minimálne nasledovné údaje/skutočnosti:**

1. meno a priezvisko príslušného kľúčového experta,
2. história zamestnania/odbornej praxe príslušného kľúčového experta vo vzťahu k predmetu zákazky (zamestnávateľ/odberateľ, trvanie pracovného pomeru/trvanie odbornej praxe/, **rok a mesiac od – do**, pozícia, ktorú príslušný kľúčový expert zastával),
3. praktické skúsenosti príslušného kľúčového experta (názov zmluvy / projektu / predmetu plnenia, zamestnávateľ / odberateľ, pozícia na projekte/predmete zmluvy, stručný opis projektu/predmetu plnenia zmluvy; **obdobie rok a mesiac od - do**, kontaktné údaje odberateľa – názov, sídlo, emailový a telefonický kontakt, kde si bude môcť verejný obstarávateľ overiť informácie), podpis príslušného kľúčového experta.

Uchádzač vyššie uvedeným spôsobom preukáže splnenie nasledovných minimálnych požiadaviek na kľúčových expertov č. 1 až 7:

**Oblasť projektové riadenie**

**Expert č. 1: Garant pre oblasť projektového riadenia**

* minimálne **3 ročné skúsenosti** v oblasti projektového manažmentu. Túto podmienku uchádzač preukáže životopisom, alebo ekvivalentným dokladom.
* minimálne **1 profesionálna praktická skúsenosť** v oblasti riadenia projektu obdobného charakteru ako je predmet zákazky. Túto podmienku uchádzač preukáže životopisom, alebo ekvivalentným dokladom.
* platný certifikát projektového riadenia podľa metodiky PRINCE 2, alebo ekvivalent od inej akreditovanej autority.
* Platný certifikát ITIL foundation, alebo ekvivalent od inej akreditovanej autority

**Oblasť service management**

**Expert č. 2: Garant pre oblasť Service Management**

* minimálne **3 ročné skúsenosti** v oblasti implementácie / modifikácie / konfigurácie produktov pre oblasť Service Management. Túto podmienku uchádzač preukáže životopisom, alebo ekvivalentným dokladom.
* minimálne **1 profesionálnu praktickú skúsenosť** v oblasti implementácie / modifikácie/ konfigurácie produktu CA Service Desk podobného rozsahu/charakteru ako je predmet zákazky. Túto podmienku uchádzač preukáže životopisom, alebo ekvivalentným dokladom.

*Požiadavky na experta č. 2 sú potrebné a primerané, pretože v rámci dodania predmetu zákazky Objednávateľ požaduje realizovať nevyhnutné práce a služby na informačných systémoch pozostávajúcich zo softvérových produktov spoločnosti CA.*

**Oblasť security management**

**Expert č. 3: Garant pre oblasť Identity Management**

* minimálne **3 ročné skúsenosti** v oblasti implementácie / modifikácie / konfigurácie produktov pre oblasť Identity Management. Túto podmienku uchádzač preukáže životopisom, alebo ekvivalentným dokladom.
* minimálne **1 profesionálnu praktickú skúsenosť** v oblasti implementácie / modifikácie/ konfigurácie produktu CA Identity Manager podobného rozsahu/charakteru ako je predmet zákazky. Túto podmienku uchádzač preukáže životopisom, alebo ekvivalentným dokladom.

*Požiadavky na experta č. 3 sú potrebné a primerané, pretože v rámci dodania predmetu zákazky Objednávateľ požaduje realizovať nevyhnutné práce a služby na informačných systémoch pozostávajúcich zo softvérových produktov spoločnosti CA.*

**Oblasť infrastructure management**

**Expert č. 4: Garant pre oblasť Infrastructure Management**

* minimálne **3 ročné skúsenosti** v oblasti implementácie / modifikácie / konfigurácie produktov pre oblasť Infrastructure Management. Túto podmienku uchádzač preukáže životopisom, alebo ekvivalentným dokladom.
* minimálne **1 profesionálnu praktickú** skúsenosť v oblasti implementácie / modifikácie/ konfigurácie produktov CA Spectrum obdobného rozsahu/charakteru ako je predmet zákazky. Túto podmienku uchádzač preukáže životopisom, alebo ekvivalentným dokladom.

*Požiadavky na experta č. 4 sú potrebné a primerané, pretože v rámci dodania predmetu zákazky Objednávateľ požaduje realizovať nevyhnutné práce a služby na informačných systémov pozostávajúcich zo softvérových produktov spoločnosti CA.*

**Expert č. 5: Garant pre oblasť Application Performance Management**

* minimálne 3 ročné skúsenosti v oblasti implementácie / modifikácie / konfigurácie produktov pre oblasť Application Performance Management. Túto podmienku uchádzač preukáže životopisom, alebo ekvivalentným dokladom.
* minimálne **1 profesionálnu praktickú skúsenosť** v oblasti implementácie / modifikácie/ konfigurácie produktov CA APM obdobného rozsahu/charakteru ako je predmet zákazky. Túto podmienku uchádzač preukáže životopisom, alebo ekvivalentným dokladom.

*Požiadavky na experta č. 5 sú potrebné a primerané, pretože v rámci dodania predmetu zákazky Objednávateľ požaduje realizovať nevyhnutné práce a služby na informačných systémoch pozostávajúcich zo softvérových produktov spoločnosti CA.*

**Oblasť API management**

**Expert č. 6: Garant pre oblasť API Management**

* minimálne **3 ročné skúsenosti** v oblasti implementácie / modifikácie / konfigurácie produktov pre oblasť API Management. Túto podmienku uchádzač preukáže životopisom, alebo ekvivalentným dokladom.
* minimálne **1 profesionálnu praktickú skúsenosť** v oblasti implementácie / modifikácie/ konfigurácie produktov CA API Gateway obdobného rozsahu/charakteru ako je predmet zákazky. Túto podmienku uchádzač preukáže životopisom alebo ekvivalentným dokladom

*Požiadavky na experta č. 6 sú potrebné a primerané, pretože v rámci dodania predmetu zákazky Objednávateľ požaduje realizovať nevyhnutné práce a služby na informačných systémov pozostávajúcich zo softvérových produktov spoločnosti CA.*

**Oblasť Project and Portfolio management**

**Expert č. 7: Garant pre oblasť Project and Portfolio Management**

* minimálne **3 ročné skúsenosti** v oblasti implementácie / modifikácie Project and Portfolio Management. Túto podmienku uchádzač preukáže životopisom, alebo ekvivalentným dokladom.
* minimálne **1 profesionálnu praktickú skúsenosť** s konfigurácou produktov pre oblasť Project and Portfolio. Túto podmienku uchádzač preukáže životopisom alebo ekvivalentným dokladom.
* minimálne **1 profesionálnu praktickú skúsenosť** v oblasti implementácie / modifikácie/ konfigurácie produktov CA PPM obdobného rozsahu/charakteru ako je predmet zákazky. Túto podmienku uchádzač preukáže životopisom alebo ekvivalentným dokladom.

*Požiadavky na experta č. 7 sú potrebné a primerané, pretože v rámci dodania predmetu zákazky Objednávateľ požaduje realizovať nevyhnutné práce a služby na informačných systémov pozostávajúcich zo softvérových produktov spoločnosti CA*

1. **Ďalšie informácie**

V prípade, že uchádzač využije na preukázanie technickej spôsobilosti alebo odbornej spôsobilosti technické   
a odborné kapacity inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona; oprávnenie dodávať tovar preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté.

V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť. V prípade ostatných podmienok účasti sa požaduje preukázanie ich splnenia za všetkých členov skupiny spoločne.

Doklady a dokumenty, ktorými uchádzač preukazuje svoju technickú alebo odbornú spôsobilosť sa predkladajú v slovenskom jazyku a môžu sa predkladať aj v českom jazyku. Ak je doklad alebo dokument vyhotovený v inom ako slovenskom jazyku alebo českom jazyku, predkladá sa spolu s jeho úradným prekladom do slovenského jazyka. Ak sa zistí rozdiel v obsahu dokladu alebo dokumentu predloženom podľa druhej vety, rozhodujúci je úradný preklad do slovenského jazyka.

Pri prepočte inej meny na menu euro sa použije kurz Európskej centrálnej banky platný v deň odoslania oznámenia o vyhlásení verejného obstarávania na predmetnú verejnú súťaž na zverejnenie v Úradnom vestníku EÚ.

Uchádzač môže predbežne nahradiť doklady na preukázanie splnenia podmienok účasti jednotným európskym dokumentom (JED) podľa § 39 zákona, spĺňajúcim náležitosti podľa § 39 ods. 2 zákona, pričom ak uchádzač preukazuje technickú spôsobilosť alebo odbornú spôsobilosť prostredníctvom inej osoby/osôb, JED predloží za svoju osobu a za každú z osôb, ktorých zdroje a/alebo kapacity využíva. V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží JED s požadovanými informáciami za každého člena skupiny dodávateľov.

Bližšie informácie o JED, vrátane usmernení, ako správne JED vyplniť, sú uvedené v dokumente zverejnenom na webovom sídle Úradu pre verejné obstarávanie <https://www.uvo.gov.sk/jednotny-europsky-dokument-pre-verejne-obstaravanie>: JED - príručka k službe ESPD

**Verejný obstarávateľ umožňuje vyplniť oddiel α Globálny údaj pre všetky podmienky účasti časti IV. Hospodársky subjekt.**

Jednotný európsky dokument sa vyplní na vyššie uvedenom sídle Úradu pre verejné obstarávanie.

(odporúčaný vzor)

Zoznam osôb určených na plnenie zmluvy - kľúčoví experti

|  |  |  |
| --- | --- | --- |
| Služby štandardnej podpory a údržby softvérových komponentov zabezpečujúcich prevádzku IT systémov verejného obstarávateľa v oblasti service management, security management, infrastructure management, API management a integračné komponenty | | |
| meno a priezvisko príslušnej osoby | pozícia v tíme | vzťah osoby k uchádzačovi  (zamestnanec / iná osoba v zmysle § 34  ods. 3 zákona o verejnom obstarávaní |
|  | Kľúčový expert č. 1  Garant pre oblasť projektového riadenia |  |
|  | Kľúčový expert č. 2  Garant pre oblasť Service Management |  |
|  | Kľúčový expert č. 3  Garant pre oblasť Identity Management |  |
|  | Kľúčový expert č. 4  Garant pre oblasť Infrastructure Management |  |
|  | Kľúčový expert č. 5  Garant pre oblasť Application Performance Management |  |
|  | Kľúčový expert č. 6  Garant pre oblasť Project and Portfolio Management |  |
|  | Kľúčový expert č. 7  Garant pre oblasť API Management |  |

*(doplniť zoznam podľa potreby)*

V ..................., dňa...................

.............................................................

podpis oprávnenej osoby uchádzača